**Plata on-line a taxelor evenimentelor organízate în universitate**

În acest moment, Universitatea Babeş-Bolyai, prin intermediul Centrului de Sisteme Informatice din cadrul Direcţiei Tehnologiei Informaţiei şi Comunicaţiilor, pune la dispoziţie celor interesaţi platforme ce permit plata on-line.

O platformă, destinată plăţilor efectuate în cadrul evenimentelor organizate în universitate (conferinţe, cursuri de vară, cursuri postuniversitare), este disponibilă la adresa <https://plati.ubbcluj.ro>. Platforma foloseşte ca centru de procesare a plăţilor electronice ROMCARD, putând fi încasate sume în trei valute (RON, EUR, USD), în cuantumuri diferite, configurabile individual pentru fiecare eveniment în parte.

Paşii necesari pentru folosirea acestei platforme sunt detaliaţi la adresa <http://dtic.ubbcluj.ro/evenimente-ubb-plati-online>.